**OBČINSKI NAČRT ZIR**

**OB POŽARU V**

**OBČINI MUTA**

**Verzija 1.0**

|  |  |  |  |
| --- | --- | --- | --- |
|  | **organ** | **Datum** | **Podpis** |
| **Izdelal** | **Strokovni delavec za ZiR** | **Februar 2012** | **Sašo PAVLIČ** |
| **Odobril** | **Štab CZ občine** | **Februar 2012** | **Jože MEH** |
| **Sprejel** | **Župan** | **Februar 2012** | **Boris KRALJ** |

**OBČINSKI NAČRT ZIR OB POŽARU**

**V OBČINI MUTA**

|  |  |  |  |  |
| --- | --- | --- | --- | --- |
| **Zap.Št.** | **Datum ažuriranja** | **Datum dopolnitve** | **Datum spreminjanja** | **Podpis** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**KAZALO**

[1 POŽAR 5](#_Toc208118883)

[1.1 Vrsta in značilnosti nesreče 5](#_Toc208118884)

[1.2 Vzroki požara 6](#_Toc208118885)

[1.3 Verjetnost nastanka verižne nesreče 6](#_Toc208118886)

[1.3 Sklepne ugotovitve 7](#_Toc208118887)

[2 OBSEG NAČRTOVANJA 8](#_Toc208118888)

[2.1 Temeljne ravni načrtovanja 8](#_Toc208118889)

[2.2 Načela zaščite, reševanja in pomoči 8](#_Toc208118890)

[3 KONCEPT ZAŠČITE, REŠEVANJA 9](#_Toc208118891)

[IN POMOČI 9](#_Toc208118892)

[3.1 Temeljne podmene načrta 9](#_Toc208118893)

[3.2 Zamisel izvedbe zaščite in reševanja 10](#_Toc208118894)

[3.3 Uporaba načrta 11](#_Toc208118895)

[4 SILE, SREDSTVA IN VIRI ZA IZVAJANJE NAČRTA 13](#_Toc208118896)

[4.1 Pregled organov in organizacij, ki sodelujejo pri izvedbi nalog iz občinske pristojnosti: 13](#_Toc208118897)

[4.2 Materialno-tehnična sredstva za izvajanje načrta 14](#_Toc208118898)

[4.3 Predvidena finančna sredstva 15](#_Toc208118899)

[5 OPAZOVANJE IN OBVEŠČANJE 18](#_Toc208118900)

[5.1 Obveščanje pristojnih organov in služb 18](#_Toc208118901)

[5.2 Obveščanje javnosti 19](#_Toc208118902)

[5.2.1 Obveščanje prebivalstva 20](#_Toc208118903)

[5.3 Alarmiranje 20](#_Toc208118904)

[6 AKTIVIRANJE SIL IN SREDSTEV 22](#_Toc208118905)

[6.1 Aktiviranje gasilskih enot in drugih sil za ZRP 22](#_Toc208118906)

[6.2 Aktiviranje sil za zaščito, reševanje in pomoč 23](#_Toc208118907)

[6.3 Zagotavljanje pomoči v materialnih in finančnih sredstvih 24](#_Toc208118908)

[7 UPRAVLJANJE IN VODENJE 25](#_Toc208118909)

[7.1 Organi in njihove naloge 25](#_Toc208118910)

[7.2 Operativno vodenje 28](#_Toc208118911)

[7.3 Organizacija zvez 29](#_Toc208118912)

[8 UKREPI IN NALOGE ZAŠČITE, REŠEVANJA IN POMOČI 30](#_Toc208118913)

[8.1 Ukrepi zaščite in reševanja 30](#_Toc208118914)

[8.1.1 Prostorski, gradbeni in drugi tehnični ukrepi 30](#_Toc208118915)

[8.1.2 Evakuacija 30](#_Toc208118916)

[8.13 Zaščita kulturne dediščine 31](#_Toc208118917)

[8.2 Naloge zaščite, reševanja in pomoči 31](#_Toc208118918)

[8.2.1 Gašenje in reševanje 31](#_Toc208118919)

[8.2.2 Nujna medicinska pomoč 32](#_Toc208118920)

[8.2.3 Varstvo pred neeksplodiranimi ubojnimi sredstvi 32](#_Toc208118921)

[9 OSEBNA IN VZAJEMNA ZAŠČITA 33](#_Toc208118922)

[10 RAZLAGA POJMOV IN OKRAJŠAV 34](#_Toc208118923)

[10.1 Pomen pojmov 34](#_Toc208118924)

[10.2 Razlaga okrajšav 34](#_Toc208118925)

[11 SEZNAM PRILOG IN DODATKOV 35](#_Toc208118926)

[11.1 Priloge 35](#_Toc208118927)

[11.2 Dodatki 35](#_Toc208118928)

# 1 POŽAR

Občinski načrt zaščite in reševanja ob požaru, je izdelan na podlagi Zakona o varstvu pred naravnimi in drugimi nesrečami (Ur. list RS, št. 51/2006 - uradno prečiščeno besedilo), ocene ogroženosti Občine Muta ob naravnih in drugih nesrečah, v skladu z Uredbo o vsebini in izdelavi načrtov zaščite in reševanja (Ur. l. RS št. 3/02, 17/02, 17/06 in 76/08) in Zakonu o varstvu pred požarom (Uradni list RS, št. 3/2007 – uradno prečiščeno besedilo).

## 1.1 Vrsta in značilnosti nesreče

Vrste požarov opredeljujejo sredstva, ki so predmet požara, tako imamo požare v naravnem okolju, požare v naseljih in požare na prometnih sredstvih. Po obsegu so lahko požari mali, srednji, veliki in katastrofalni. Prav tako obstaja v vsaki opredeljeni varianti še nadaljnja notranja struktura požarov.

Požari v naravnem okolju so običajno povezani z nenadzorovanimi kurjenji v naravi, posebej v pomladanskih mesecih, z povečano požarno ogroženostjo v sušnih letnih mesecih ter zaradi malomarnosti in vandalske naravnanosti skozi vse leto.

|  |  |  |
| --- | --- | --- |
| **Požar** | **Ogrožanje ljudi in živali:**  Ogroža jih v obliki opeklin, eksplozij, porušitev zgradb, objektov, naprav in predmetov ter zastrupitve in zadušitve zaradi strupenih plinov, ki nastanejo pri izgorevanju.  **Ogrožanje stavb, naprav in kulturne dediščine:**  Požar na delu ali na celotnem gradbenem objektu oz. požar v notranjih prostorih stavbe ter požar predmetov, opreme in naprav, ki se nahajajo v stavbi.  **Ogrožanje prometnih sredstev:**  Požar na napravi, na kateri je prišlo do požara, oz. na delu ali na celotnem vozilu, iz katerega se lahko požar razširi na druga vozila, gradbene objekte ali na površine v naravi.  **Ogrožanje narave in okolja:**  Požar v naravi uničuje gozdne in travniške površine, vpliva na floro, favno ter na zemeljsko sestavo in izgled naravnega okolja. Požar onesnažuje ozračje s strupenimi plini in dimom, ki nastajajo pri izgorevanju. | **3**  **4**  **3**  **2** |

Požari v naseljih so povezani z tipi vaškega ali mestnega dela naselja in z različnimi indikatorji. Požari pri stanovanjskih objektih so običajno povezani z začetki kurilne sezone v jeseni kot tudi z dnevnimi kurjenji, medtem, ko so v industriji pogojeni z delovnim procesom in vrsto dejavnosti.

Požari na prometnih sredstvih se pojavljajo tako v mobilnem prometu, kot tudi v mirujočem prometu. Pri mobilnem prometu so posebej izpostavljene tiste prometne površine, ki so prometno bolj obremenjene. Pri mirujočem prometu posebej izpostavljamo parkirišča, kjer se nahajajo tudi zapuščeni avtomobili.

Stopnja ogroženosti pred požari je velika predvsem v času daljše suše v pomladanskih in poletnih mesecih. Ogroženost se vsako leto veča, ker se na obronkih gozdov v hribih opušča košnja, gozdne površine se zraščajo s travo, ki v primeru suše in vetra zagori, požar se s travnatih površin razširi tudi na gozdne površine.

Stalno nevarnost za požar predstavljajo tudi nevihte v pomladanskih in poletnih mesecih. Povečano požarno ogroženost pa omogočajo tudi turisti v gorah (neosveščenost pohodnikov in neodgovorno ravnanje le teh).

V zadnjih letih je v Občini Muta evidentiranih vedno manj travniških požarov.

Se pa pojavlja vedno več požarov na hišah, gospodarskih objektih, hlevih in kozolcih, ki so bolj ogroženi zaradi požara kot posledica strele, samovžiga, napak na električnih inštalacijah in človeške malomarnosti.

**SLIKA MUTA**

## 1.2 Vzroki požara

Požar lahko povzroči:

* **naravni pojav** (udar strele, statični samovžig in samovžig) in
* **človek in tehnične naprave** (z iskrenjem, segrevanjem ali ognjem direktno ali indirektno, odprta kurišča, ki jih razpiha veter, namerni požigi…).

## 1.3 Verjetnost nastanka verižne nesreče

Požari predstavljajo takšno obliko ogrožanja, kjer se lahko pojavijo kot posledica v neki verižni nesreči, kot tudi v vlogi za nastanek večje, verižne nesreče. Tako obstajajo naslednje možnosti za nastanek verižnih nesreč:

* **nastanek ekološke nesreče, onesnaženje ozračja,**
* **nevarnost za izlitje nevarnih snovi, onesnaženje vodnih virov,**
* **možnost nastanka eksplozij, možnost rušenja,**
* **gospodarska škoda: prekinitev proizvodnje, motnje v prometu in**
* **pojav plinov, ki so lahko tudi smrtno nevarni.**

## 1.3 Sklepne ugotovitve

Nevarnost pred požari v Občini Muta je različna.

Za trajno varnost pred požari pa je seveda potrebno redno vzdrževanje hidrantnega omrežja, redno usposabljanje predšolske in šolske mladine kot tudi redno izvajanje akcij požarne varnosti.

Na podlagi večletnih izkušenj v praktičnem izvajanju ukrepov ob požarih je potrebno:

* pravočasno spremljanje ocene povečane požarne ogroženosti,
* izvajati preventivo, ki je najučinkovitejša obramba pred požarom in
* pravočasno informiranje prebivalstva o povečani stopnji požarne ogroženosti.

Uprava RS za zaščito in reševanje na podlagi pridobljenih podatkov ugotavlja in razglaša požarno ogroženost naravnega okolja za določeno območje ali za celo Slovenijo.

V obdobjih, ko je za posamezno območje v naravnem okolju razglašena velika ali zelo velika požarna ogroženost in v drugih sušnih obdobjih je tam prepovedano:

* kuriti, sežigati ali uporabljati odprti ogenj in
* puščati ali odmetavati goreče in druge predmete ali snovi, ki lahko povzročijo požar.

# 2 OBSEG NAČRTOVANJA

## 2.1 Temeljne ravni načrtovanja

Temeljni načrt je Regijski načrt zaščite in reševanja ob požaru na območju Koroške regije, verzija 2.0, s katerim je usklajen občinski načrt.

S tem načrtom se urejajo le ukrepi in dejavnosti za ZRP ter zagotavljanje osnovnih pogojev za življenje, ki so v občinski pristojnosti.

Občinski načrt je izdelan za požar, ki nastane v naravi ali požar večje razsežnosti na gospodarskih objektih, stanovanjskih hišah, hlevih oziroma kozolcih.

## 2.2 Načela zaščite, reševanja in pomoči

Zaščita, reševanje in pomoč ob požaru se organizirajo v skladu s temi načeli:

* **Načelo pravice do varstva.**

Po zakonu ima vsak zagotovljeno pravico do varstva pred naravnimi in drugimi nesrečami. Ob nesreči imata zaščita in reševanje človeških življenj prednost pred vsemi drugimi zaščitnimi in reševalnimi sredstvi.

* **Načelo pomoči.**

Ob požaru je vsak dolžan pomagati po svojih močeh in sposobnostih. Vsaka pomoč je načeloma brezplačna.

* **Načelo javnosti.**

Občina Muta in država morata v skladu s pristojnostmi seznaniti prebivalstvo z nevarnostjo nastanka naravnih nesreč kot tudi z ukrepi, ki so predvideni za preprečevanje in odpravljanje posledic nesreč.

* **Načelo preventive.**

Občina Muta in država v okviru svojih pristojnosti izvajajo ukrepe, ki morajo biti načrtovani in izvedeni tako, da čim bolj preprečijo nastanek požara, ob požaru pa omejijo njegovo širjenje.

* **Načelo odgovornosti.**

Vsaka fizična in pravna oseba je v skladu z zakonom kazensko in odškodninsko odgovorna za neizvajanje ukrepov varstva pred požarom ter za posledice, ki zaradi tega nastanejo.

* **Načelo postopnosti pri uporabi sil in sredstev.**

Pri zaščiti in reševanju so občine dolžne uporabiti svoje sile in sredstva, in le, če te ne zadoščajo niti ni zadostno vključevanje sil in sredstev sosednjih občin, se vključi v pomoč in reševanje država.

# 

# 3 KONCEPT ZAŠČITE, REŠEVANJA

# IN POMOČI

## 3.1 Temeljne podmene načrta

Občinski načrt zaščite in reševanja ob požaru se uporabi takoj, ko je treba reševati ali zaščititi življenja ali imetje prizadetih na območju Občine Muta.

Varstvo pred požarom v celoti obsega preventivo, vzpostavitev in vzdrževanje pripravljenosti za ZRP ter odpravljanje posledic požara in obnovo.

**Temeljne predpostavke načrta zaščite in reševanja Občine Muta ob večjem požaru so:**

* Varstvo pred požarom v okviru svojih pravic in dolžnosti oziroma pristojnosti zagotavlja gozdno gospodarstvo, občina in regijski organi, prebivalci občine, ki so prostovoljno organizirani v različnih društvih in drugih nevladnih organizacija, ki se ukvarjajo z zaščito in reševanjem, Zdravstveno reševalni center Koroške, Splošna bolnišnica Slovenj Gradec, podjetja, zavodi in druge organizacije, katerih dejavnost je pomembna za zaščito in reševanje.
* Občinski načrt ob požaru se aktivira, ko se zaradi posledic požara vključijo v izvajanje zaščite, reševanja in pomoči občinske sile za zaščito, reševanje in pomoč.
* Občinski načrt ob požaru je izdelan za požar, ki je večjega obsega. Načrt se začne izvajati glede na razmere na posameznem območju in glede na zmožnost ukrepanja lokalne skupnosti. Če lokalni viri ne zadoščajo za učinkovito izvajanje nalog zaščite, reševanja in pomoči, se lahko uporabijo potrebne regijske sile in sredstva.
* Za preprečevanje in zmanjšanje škode zaradi požara ter za zaščito prebivalstva je nujno v posameznih organizacijah in organih pravočasno opozarjanje na nevarnost nastanka požara. Na podlagi obvestil in opozoril lahko ljudje in skupnosti pravočasno izvedejo učinkovite preventivne ukrepe in se pripravijo tudi na možne posledice.
* Hitro odkritje požara omogoča uspešno gašenje. Pravočasno aktiviranje gasilcev in drugih sil za zaščito in reševanje pa omogoča hitro in uspešno intervencijo preden se požar razširi na veliko površino.
* Življenja ljudi v bližnjih naseljih so ob požaru obsega ogrožena zaradi velike količine dima in visoke temperature, ki nastaja pri gorenju. Zato so v načrtu predvideni tudi ukrepi za zaščito prebivalcev.

## 3.2 Zamisel izvedbe zaščite in reševanja

Koncept odziva ob požaru temelji na posledicah nesreče (človeške žrtve, materialna škoda in škoda v naravnem okolju).

* **POŽAR MANJŠEGA OBSEGA:** je, ko je nastala precejšnja materialna škoda na objektih, napravah, voznih sredstvih, v okolju in je nekaj oseb poškodovanih ter poleg reševalnih sil požar obvladujejo razpoložljive gasilske enote v sodelovanju z drugimi silami za ZRP.
* **POŽAR VEČJEGA OBSEGA:** je, ko je nastala velika materialna škoda na objektih, napravah, voznih sredstvih in je kar precejšnje število oseb poškodovanih oz. mrtvih ter se požar širi v okolje. Za obvladovanje in nadzor požara je potrebno uporabiti posebne ukrepe in sredstva. Izvaja se, aktiviranje sil za ZRP, obveščanje pristojnih organov in javnosti, na osnovi ocene situacije poveljnik CZ Občine Muta v sodelovanju z poveljnikom Gasilske zveze Dravske doline in poveljniki PGD določi zaščitne ukrepe in naloge.

Shema 1: Koncept odziva ob požaru



## 3.3 Uporaba načrta

Občinski načrt zaščite in reševanja ob požaru se aktivira, ko pride do **požara večjega obsega** in se vključijo v izvajanje zaščite, reševanja in pomoči občinske sile za zaščito, reševanje in pomoč.

***Odločitev o tem sprejme poveljnik Civilne zaščite Občine Muta oziroma njegov namestnik.***

Glede na vrsto in posledice se aktivira in se uporabljajo ukrepi zaščite, reševanja in pomoči iz načrta tudi v primeru:

* ***uporabe orožij ali sredstev za množično uničevanje v teroristične namene oz. ob terorističnem napadu s klasičnimi sredstvi****.*

***Odločitev o aktiviranju občinskega načrta v primeru večjega požara sprejme poveljnik CZ Občine Muta oziroma njegov namestnik.***

# 4 SILE, SREDSTVA IN VIRI ZA IZVAJANJE NAČRTA

## 4.1 Pregled organov in organizacij, ki sodelujejo pri izvedbi nalog iz občinske pristojnosti:

**Občinski organi:**

* + župan
  + občinski svet in odbori

|  |  |
| --- | --- |
| P – 7 | Seznam odgovornih oseb v občini |

**Sile za zaščito, reševanje in pomoč:**

* **Organi CZ:**
  + poveljnik CZ Občine Muta
  + namestnik poveljnika CZ Občine Muta
  + štab CZ Občine Muta
  + poverjeniki CZ

|  |  |
| --- | --- |
| P – 2  P – 3 | Seznam članov štaba CZ  Seznam poverjenikov CZ in njihovih namestnikov |

* **Javne službe za zaščito, reševanje in pomoč:**
* PGD Muta,

|  |  |
| --- | --- |
| P – 13  P – 14  P – 20 | Seznam članov operativne enote PGD  Seznam članov PGD  Pregled gasilskih enot |

* **Javne službe:**

V sistemu sodelujejo zlasti njihove dežurne službe. Za zaščito in reševanje so pomembne:

* Zavod za gozdove Slovenije (Območna enote Slovenj Gradec, Krajevna enota Radlje ob Dravi),
* upravljavci vodovodnih sistemov (JKP Radlje ob Dravi),
* upravljavci prenosnega in distribucijskih elektroenergetskih omrežij (Elektro Celje – okolica),
* cestno podjetje (Cestno Podjetje Maribor, Vzdrževalska baza Otiški vrh),
* policija (Policijska postaja Radlje ob Dravi, pisarna Muta) in
* zdravstvo (Zdravstveni dom Radlje ob Dravi, zdravstvena postaja Muta, Splošna bolnišnica Slovenj Gradec in Zdravstveno reševalni center Koroške).

|  |  |
| --- | --- |
| P – 9 | Pregled podjetij in zavodov |

* **Morebitne dodatne sile:**
* **Enote in službe CZ:**
  + ekipa za prvo pomoč
  + služba za podporo
  + logistični center

Ob večjih požarih bo potrebno sodelovanje informacijske pisarne, ki se organizira na podlagi 12. a člena Uredbe o organiziranju, opremljanju in usposabljanju sil za zaščito in reševanje in pomoč (Ur. List RS št. 22/99 in spremembe) in katerega naloge so:

* posredovanje informacij o posledicah nesreče in drugih razmerah ter dajanje napotkov prebivalcem na prizadetem območju,
* zbiranje, obdelava in posredovanje podatkov za štab CZ, drugim pristojnim organom, organizacijam in službam ter
* nudenje psihološke in duhovne pomoči prizadetim, sodelovanje z zdravstveno službo, policijo, socialno službo, duhovniki, in drugimi.

|  |  |
| --- | --- |
| P – 4  P – 5  P – 6 | Seznam pripadnikov ekipe za prvo pomoč  Seznam pripadnikov službe za podporo  Seznam pripadnikov logističnega centra |

## 4.2 Materialno-tehnična sredstva za izvajanje načrta

Za izvajanje načrta so pomembna:

* **zaščitna in reševalna oprema ter orodje** (sredstva za osebno in skupinsko zaščito, oprema, vozila ter tehnična in druga sredstva).
* Uporabljali bi sredstva, ki so v lasti Občine Muta, Civilne zaščite Občine Muta ter sredstva prostovoljnih gasilskih društev (v dogovoru z društvi).
* V primeru potrebe po dodatnih sredstvih, ki jih ne bi mogli pridobiti znotraj občine, bi za pomoč prosili najprej sosednje občine (Vuzenica, Radlje ob Dravi, Dravograd) in nato regijo.
* **materialna sredstva za zaščito, reševanje in pomoč za varstvo pred požarom**.

|  |  |
| --- | --- |
| P – 16 | Pregled materialno tehničnih sredstev |

## 4.3 Predvidena finančna sredstva

Stroški intervencije

V skladu s 6., 25., 26. 27., 36. in 43. členom Zakona o Gasilstvu stroške intervencije, ki izhajajo iz nalog gasilstva, krije Občina Muta. Med stroške intervencije šteje:

* nadomestilo plače in kilometrina za osebno vozilo od doma oz. delovnega mesta za prostovoljne gasilce,
* kilometrina oz. strojne ure za gasilska vozila in orodje,
* popravilo, zamenjava, nadomestilo in čiščenje uporabljene, uničene, izgubljene opreme in drugih sredstev,
* prehrana, če traja intervencija več kot štiri ure,
* povračilo škode, povzročene lastnikom oz. uporabnikom v času intervencije, zaradi prehoda preko njihovih zemljišča, stavb in drugih objektov ter njihove uporabe za gasilska in reševalna dela in uporabe njihovih zalog vode za gašenje in reševanje ter
* financiranje izvajanja pooblastil vodje intervencije v skladu s 4. in 41. členom zakona o gasilstvu.

Med stroške intervencije ob požaru štejejo tudi stroški za aktivnosti, ki se izvajajo v skladu z ZVNDN in so opredeljene v načrtih Občine Muta za zaščito in reševanje.

Občina Muta ne krije stroškov intervencije ob požaru, kadar je te stroške v skladu s 43. členom zakona o gasilstvu dolžan kriti:

* povzročitelj, ki je požar ali nesrečo povzročil namenoma ali iz velike malomarnosti;
* kdor opusti predpisane varnostne ukrepe pri prevozu, skladiščenju ali drugih opravilih z nevarnimi snovmi,
* kdor ne organizira požarne straže v skladu s predpisi ter
* kdor namerno in brez razloga alarmira gasilsko enoto.

Občina Muta ne krije stroškov intervencije ob požaru, kadar je te stroške v skladu s 118. členom ZVNDN dolžna kriti fizična ali pravna oseba, ki je namenoma ali iz velike malomarnosti povzročila ogroženost, zaradi katere so nastali stroški nujnega ukrepanja, oz. povzročila nesrečo, mora ta pravna ali fizična oseba pokriti:

* + stroške zaščitnih in reševalnih intervencij;
  + stroške sanacije in vzpostavitve v prejšnje stanje ter
  + stroške odškodnin fizičnim in pravnim osebam.

Če je povzročiteljev ogroženosti oz. nesreče iz prejšnjega odstavka več in se ne da ugotoviti deleža posameznega povzročitelja, krijejo nastale stroške solidarno.

Kadar posameznih aktivnosti ali stroškov zanje ni mogoče takoj naložiti prej navedenim zavezancem za plačilo, Občina Muta subsidiarno krije stroške izvajanja tistih aktivnosti, ki so v stvarni pristojnosti Občine Muta.

V takšnih primerih se izdela zbirnik stroškov organov, enot in služb iz stvarne pristojnosti občine Ruše.

Zbirnik se preda županu, ki presodi o izterjavi stroškov. V kolikor je povzročitelj znan, župan praviloma posreduje zahtevek za plačilo stroškov intervencije povzročitelju oz. stroške od njega izterja. Župan lahko v določenih primerih, kadar to opravičuje ekonomičnost postopka prenese izvedbo terjatve stroškov intervencije do povzročitelja izvajalcem ZRP.

Stroškov delovanja zdravstva, policije in javnih služb, ki ob požaru ukrepajo v skladu s svojimi pristojnostmi in dolžnostmi, Občina Muta ne krije.

Na zahtevo občinske uprave morajo gasilske enote predložiti specifikacijo stroškov intervencije. Prostovoljne gasilske enote pri tem upoštevajo cenik Gasilske zveze Slovenije.

Način kritja stroškov – postopki in viri:

Kritje stroškov Občina Muta zagotavlja iz občinskega proračuna, proračunske rezerve in proračunske rezervacije in dodatnih sredstev, ki jih odobri občinski svet Občine Muta.

Občina Muta krije stroške delovanja GZ in PGD Občine Muta v skladu z akti, ki urejajo organizacijo in delovanje JGS in na podlagi pogodb z izvajalci JGS. Stroški intervencij JGS so praviloma pokriti s tako zagotovljenimi sredstvi.

Finančni viri in postopki kritja stroškov so opredeljeni v 42. členu Zakona o javnih financah, 2. odstavek 49. člena ZJF, 4. odstavek 49. člena ZJF, 3. odstavek 2. člena ZJF, Odlok o proračunu Občine Muta.

V skladu s 85. členom ZVNDN in s tem načrtom, se o odločitvah vodje intervencije na mestu nesreče in vodje intervencije kot celote, namestnika in poveljnika civilne zaščite Občine Muta, ki imajo finančne posledice za proračun Občine Muta, vodi delovodnik (zapis v poročilu o intervenciji, dežurna knjiga ali druga oblika), pri čemer prej navedene osebe za odločitve, ki so povezane z večjimi finančnimi posledicami izdajajo pisne odredbe.

Če trenutne razmere to onemogočajo, se pisna odredba izda takoj, ko je to mogoče.

Oseba, ki nadomešča Župana po pooblastilu župana sme odrejati aktivnosti za ZRP v teh finančnih okvirih:

* v odsotnosti župana ima enaka pooblastila kot župan, razen za podpisovanje računov, za kar je izdano posebno pooblastilo,
* v primeru, da so aktivnosti vnaprej urejene s pogodbo, v okviru proračuna Občine Muta – finančni načrt proračunskega porabnika zaščite in reševanje ter javna gasilska služba, sme odrejati aktivnosti in zanje podpisati račune do višine navedene v pogodbah. Za naročanje aktivnosti po tem postopku oz. pooblastilu je treba po postopku pridobiti naročilnice ali skleniti pogodbe,
* sme odrejati aktivnosti, ki se krijejo iz sredstev splošne proračunske rezervacije. Naročilnice za naročanje aktivnosti po tem pooblastilu se hranijo na sedežu Občine Muta.
* V odsotnosti poveljnika CZ sme odrejati aktivnosti, ki se krijejo iz sredstev splošne proračunske rezervacije.

**Poveljnik civilne zaščite Občine Muta** sme odrejati aktivnosti za ZRP, ki se krijejo iz sredstev splošne proračunske rezervacije. Naročilnice za naročanje aktivnosti po tem pooblastilu se hranijo na sedežu občine.

**Poveljnik GZ** sme odrejati vse aktivnosti, ki jih lahko pokrije iz sredstev GZ.

**Poveljniki prostovoljnih gasilskih enot** smejo odrejati vse aktivnosti, ki jih lahko pokrijejo iz sredstev za delovanje svoje enote.

Vsi navedeni medsebojno usklajujejo kritje stroškov aktivnosti za ZRP ob posamezni akciji, da bi tako dosegli optimalno uporabo finančnih sredstev.

Če so za izvedbo aktivnosti za ZRP ob posamezni akciji potrebna višja sredstva, kot jih lahko zagotovijo navedeni, se je za zagotovitev dodatnih sredstev treba posvetovati z Občino Muta.

|  |  |
| --- | --- |
| D – 37 | Načrtovana finančna sredstva za izvajanje načrta |

# 5 OPAZOVANJE IN OBVEŠČANJE

Vsakdo, ki opazi ali izve za požar, mora o tem takoj obvestiti Regijski center za obveščanje Slovenj Gradec na telefonsko številko 112.

## 5.1 Obveščanje pristojnih organov in služb

Regijski center za obveščanje Slovenj Gradec obvesti osebo v Občini Muta po prioritetnem seznamu, prvega dosegljivega.

ReCO Slovenj Gradec obvešča:

* poveljnika CZ občine Muta,
* namestnika poveljnika CZ,
* župana Občine Muta oziroma
* drugo odgovorno osebo po seznamu odgovornih oseb v Občini Muta.



Shema 2: Obveščanje pristojnih organov ob požaru

**OBVEŠČANJE V OBČINI MUTA PO PREJEMU OBVESTILA IZ ReCO SLOVENJ GRADEC**

Po prejetem obvestilu o požaru poteka obveščanje v Občini Muta na naslednji način:

* odgovorna oseba Občine Muta, ki je Regijskemu centru za obveščanje Slovenj Gradec prva dosegljiva (poveljnik CZ občine Muta, namestnik poveljnika CZ, župan), po prejemu obvestila o požaru izvede medsebojno obveščanje vseh odgovornih oseb v Občini Muta. Obvestilo se posreduje po razpoložljivih sredstvih zvez (mobitel, telefon, pozivniki, radijske zveze, kurirji,…).

|  |  |
| --- | --- |
| P – 1  P – 7  P – 10 | Seznam zaposlenih  Seznam odgovornih oseb v občini  Seznam oseb, ki se jih obvešča ob izrednih dogodkih |

Za sprotno informiranje organov v Občini Muta in drugih izvajalcev nalog zaščite, reševanja in pomoči o stanju in razmerah na prizadetem območju, sprejetih ukrepih za obrambo pred požarom oziroma poteku ZRP na prizadetem območju, skrbi poveljnik CZ ob pomoči strokovne službe občine.

V ta namen:

* v dogovoru z županom posreduje v ReCO Slovenj Gradec podatke o prvih posledicah požara na tel. številko 112, nato pa čimbolj natančno pisno prvo poročilo iz katerega mora biti razviden obseg posledic požara, število poškodovanih, objektov z njihovo lokacijo, podatki o morebitnih ruševinah, žrtvah, poškodovanih, o motnjah in poškodbi infrastrukture ter morebitnih verižnih nesrečah ter
* pripravlja in objavlja informacije za obveščanje javnosti preko lokalnih medijev (Radio Radlje in Koroški radio) kamor pošlje pisno informacijo.

## 5.2 Obveščanje javnosti

Za obveščanje javnosti o izvajanju nalog zaščite, reševanja in pomoči iz občinske pristojnosti je odgovoren župan in poveljnik CZ Občine Muta, v skladu s svojimi pristojnostmi.

Obveščanje javnosti ob nesrečah poteka v medijih, ki so po 25. členu Zakona o medijih (Ur. list RS, št. 35/2001) in zakona o varstvu pred naravnimi in drugimi nesrečami dolžni na zahtevo pristojnih organov, javnih podjetij in zavodov brez odlašanja brezplačno objaviti nujno sporočilo v zvezi z resno ogroženostjo življenja, zdravja ali premoženja ljudi, kulturne in naravne dediščine ter varnosti države. V takih primerih se sporočilo najprej pošlje za takojšnjo objavo naslednjim občilom:

* Radio Radlje,
* Koroški radio ter
* lokalni oz. krajevni in regionalni mediji.

Lokalnim sredstvom obveščanja podatke posreduje Občina Muta.

|  |  |
| --- | --- |
| P – 43  D – 31 | Seznam sredstev javnega obveščanja  Navodilo za obveščanje javnosti |

### 5.2.1 Obveščanje prebivalstva

Za obveščanje prebivalcev o stanju na prizadetem območju z enotnimi sporočili, zagotovi Občina Muta.

Organi občine, ki vodijo in izvajajo naloge zaščite, reševanja in pomoči, morajo s prizadetim prebivalstvom vzpostaviti čim boljše sodelovanje in si pridobiti zaupanje ljudi.

Prebivalstvo seznanimo z razmerami na prizadetem območju iz informacijskega centra in objavimo informacije o tem na krajevno običajen način.

Informacije o požaru je možno dobiti na posebni telefonski številki (02/887-96-00), ki jo objavimo v sredstvih javnega obveščanja.

## 5.3 Alarmiranje

V primeru, da se požar nevarno približuje naselju in je potrebno takoj začeti z izvajanjem določenih zaščitnih ukrepov se ogrožene prebivalce opozori na nevarnost z alarmiranjem.

Znak za neposredno nevarnost bo na območju izvajanja takojšnih zaščitnih ukrepov sprožil ReCO Slovenj Gradec na podlagi sklepa župana, poveljnika CZ oz. namestnika poveljnika CZ Občine Muta ali vodje intervencije. Sledilo mu bo obvestilo o vrsti nevarnosti in napotki za ravnanje, ki ga bodo predvajala osrednja in lokalna občila.

Vodji intervencije na mestu nesreče je s tem načrtom dano pooblastilo, da lahko v nujnih primerih, ko so ogrožena človeška življenja naložijo ReCO Slovenj Gradec, da proži sirene iz sistema javnega alarmiranja na določenem območju ali da PGD sama proži ustrezno sireno. Po uporabi sirene mora oseba, ki je odredila proženje sirene, preko ReCO Slovenj Gradec obvestiti javnost o razlogu za proženje in če je to potrebno dati ustrezna navodila za ravnanje v skladu z 9. členom Uredbe o organizaciji in delovanju sistema opazovanja, obveščanja in alarmiranja.

Uporaba alarmnih znakov je dovoljena za obveščanje in opozarjanje prebivalcev, kadar:

* jih je potrebno opozoriti na bližajočo se nevarnost, npr., da požar vključuje tudi nesrečo z nevarnimi snovmi, ki utegne ogroziti prebivalce in se morajo zaradi svoje varnosti ravnati na način, ki jim ga v prvi fazi določi vodja intervencije na mestu nesreče in vodja intervencije kot celote ali v drugi fazi poveljnik civilne zaščite Občine Muta,
* jih je treba opozoriti na neposredno nevarnost, npr., da požar vključuje tudi nesrečo z nevarnimi snovmi, ali pa grozi širjenje požara, kar bi lahko ogrozilo ali ogroža prebivalce in morajo zaradi svoje varnosti ravnati na način, ki jim ga v prvi fazi določi vodja intervencije na mestu nesreče in vodja intervencije kot celote ali v drugi fazi poveljnik civilne zaščite (npr. zapreti in zatesniti okna in druge odprtine v stanovanju, takoj zapustiti območje, ki ga definaira vodja nesreče in vodja intervencije kot celote ali v drugi fazi poveljnik civilne zaščite).

Po prenehanju nevarnosti sporoči poveljnik CZ v Občini Muta ali njegov namestnik ukaz za prenehanje nevarnosti. Dežurni operativec ReCO Slovenj Gradec sproži alarmni znak za konec nevarnosti, ki pa je enoličen zvok sirene, ki traja 30 sekund.

|  |  |
| --- | --- |
| D – 30 | Sistem javnega alarmiranja |

# 6 AKTIVIRANJE SIL IN SREDSTEV

## 6.1 Aktiviranje gasilskih enot in drugih sil za ZRP

Aktiviranje gasilskih enot ob požaru izvaja ReCO Slovenj Gradec po načrtih aktiviranja. Načrte aktiviranja izdelajo pristojne gasilske organizacije, v njih pa opredelijo načine in postopke za aktiviranje posameznih operativnih sestavov iz območij, ki jih omenjeni načrt zajema.

Aktiviranje enot JGS je praviloma postopno. Pri odločanju o tem katero enoto bo aktiviral in v kakšnem obsegu upošteva:

* informacije iz obvestila o požaru,
* operativni gasilski načrt JGS Občine Muta,
* navodilo o načinu delovanja gasilskih enot za izvajanje javne gasilske službe v Občini Muta in
* stanje pripravljenosti enot.

Aktiviranje prostovoljnih enot JGS ReCO Slovenj Gradec praviloma izvede s tihim alarmiranjem

Izjemoma je mogoče aktiviranje z uporabo alarmnega znaka za neposredno nevarnost v skladu z internim predpisom MORS (Navodilo za delo v centrih za obveščanje).

Alarmni znak za neposredno nevarnost se lahko uporabi za aktiviranje naslednjih enot JGS – daljinsko proženje iz ReCO Slovenj Gradecr:

a) PGD Muta

Za enoto se alarmni znak proži neposredno iz ReCO Slovenj Gradec ali izjemoma ročno. V teh primerih javnosti ni potrebno obveščati o tem zakaj je bil uporabljen znak za javno alarmiranje.

Čas, ko ReCO preda ukaz o aktiviranju se beleži v ReCO Slovenj Gradec.

Prav tako se beleži čas izvoza prostovoljne gasilske enote in čas prihoda na mesto nesreče, vodje enot so se dolžne javiti ReCO prek radijskih zvez.

Po poročilu vodje intervencije s kraja nesreče poveljnik CZ Občine Muta ali njegov namestnik, proučita situacijo.

Na podlagi stanja, zahtev in napovedi za naprej, sprejme poveljnik CZ Občine Muta odločitev o aktiviranju:

* Štaba CZ Občine Muta v operativni sestavi.

Poveljnik CZ Občine Muta skupaj s strokovno službo ZIR nato po potrebi izvede aktiviranje drugih organov in strokovnih služb v Občini Muta (poverjenike,..).

## 6.2 Aktiviranje sil za zaščito, reševanje in pomoč

Vodja intervencije na mestu nesreče in vodja intervencije kot celote izvede po svoji presoji vsa potrebna aktiviranja podjetij in enot pogodbenih organizacij, organizacij za namestitev v požaru prizadetih ljudi in druga podjetja, če je to neodložljivo potrebno.

O izvedenih neodložljivo potrebnih aktiviranjih obvesti preko ReCO ali kako drugače pristojno odgovorno osebo Občine Muta (župana ali poveljnika CZ Občine Muta).

Kadar je za sprejemanje odločitev na voljo dovolj časa, odločitve o aktiviranju iz pristojnosti Občine Muta sprejemajo:

* poveljnik JGS (GZ Dravske doline) za vse gasilske enote JGS,
* direktor občinske uprave ali strokovni delavec ZIR, za enote pogodbenih nevladnih organizacij,
* direktor občinske uprave ali strokovni delavec ZIR, za enote pogodbena podjetja,
* poveljnik CZ občine Ruše za vse organizacije s katerimi ni pogodb za izvajanje nalog ZRP in za enote CZ ter
* župan za vse javne službe v Občini Muta.

Pozivanje (aktiviranje) pripadnikov CZ in drugih občinskih sil za zaščito, reševanje in pomoč izvaja strokovna občinska služba (strokovni delavec za ZIR). Prav tako je v njeni pristojnosti tudi urejanje zadev v zvezi z nadomestili plač in povračil stroškov, ki jih imajo občinski pripadniki pri opravljanju dolžnosti CZ oziroma na področju zaščite in reševanja.

Seznam enot in mobilizacijski pozivi ECZ-5 za vse pripadnike CZ in pripadnike nevladnih organizacij in društev, ki so organizirani na ravni občine so v občinskih prostorih, Glavni trg 17, 2366 Muta.

Občinske sile za zaščito in reševanje, ki odhajajo na prizadeto območje, se zberejo na svojih zbirališčih ob aktiviranju.

|  |  |
| --- | --- |
| P – 11 | Pregled zbirališč ob aktiviranju enot in sil ZIR |

## 6.3 Zagotavljanje pomoči v materialnih in finančnih sredstvih

Poveljnik CZ oz. njegov namestnik lahko zaprosi poveljnika CZ za Koroško ali poveljnika sosednjih občin (Vuzenica, Dravograd, Radlje ob Dravi) za dodelitev materialnih sredstev.

Poveljnik CZ Občine Muta oz. njegov namestnik lahko glede na potrebe zaprosi za:

* **gasilna sredstva,**
* **komplete za prvo pomoč gasilcem,**
* **električne agregate,**
* **kontejnerje oz. prikolice za začasno nastanitev ljudi, ki so ostali brez doma in**
* **pomoč v finančnih sredstvih.**

# 7 UPRAVLJANJE IN VODENJE

## 7.1 Organi in njihove naloge

Dejavnosti in naloge za zaščito, reševanje in pomoč ob požaru vodijo v skladu s svojimi pristojnostmi:

**a. Občinski organi**

* **ŽUPAN**

Župan opravlja z zakonom predpisane naloge na področju zaščite in reševanja, predvsem pa:

1. skrbi za izvajanje priprav za varstvo pred naravnimi in drugimi nesrečami,
2. sprejme načrte zaščite in reševanja,
3. skrbi za izvajanje ukrepov za preprečitev in zmanjšanje posledic nesreče,
4. skrbi za obveščanje prebivalstva o nevarnostnih, o stanju varnosti in o sprejetih zaščitnih ukrepih in
5. opravlja naloge iz svoje pristojnosti.

Če je potrebno župan aktivira strokovne službe Občine Muta, ki izvajajo naslednje naloge:

* zagotavljati pogoje dela za poveljnika CZ in štaba CZ Občine Muta ,
* zagotavljati informacijsko podporo pri izvajanju nalog,
* nuditi pomoč služb s področja okolja in prostora,
* nuditi pomoč službe za družbene dejavnosti in
* opravljati druge naloge iz svoje pristojnosti.

|  |  |
| --- | --- |
| D – 3 | Načrt dejavnosti Občine Muta ob naravnih in drugih nesrečah |

**b. Organi CZ**

* **POVELJNIK CZ IN NJEGOV NAMESTNIK**

Vodenje sil za zaščito in reševanje na nivoju občine opravlja poveljnik CZ oz. njegov namestnik, tako da:

* odreja aktiviranje Civilne zaščite in drugih sil za ZIR,
* vodi ali usmerja zaščito in reševanje ob naravnih in drugih nesrečah,
* odreja umik ljudi, živali in premoženja iz ogroženih objektov in območij,
* odreja uporabo določenih sredstev zvez oziroma njihovo vzpostavitev,
* skrbi za povezavo in usklajeno delovanje vseh sil za zaščito in reševanje,
* daje mnenje in predloge v zvezi s pripravami in delovanjem sil za zaščito in reševanje ter mnenja in predloge za odpravo škode, ki jo povzročijo naravne in druge nesreče,
* predlaga imenovanje štaba civilne zaščite,
* vodi podrejene štabe, enote, službe in druge sile, ki sodelujejo pri zaščiti in reševanju,
* uveljavlja zaščitne in druge nujne ukrepe ter nadzira njihovo izvajanje,
* usklajuje pomoč in dejavnosti za zaščito in reševanje pri odpravljanju posledic ter
* odreja obvezno sodelovanje državljanov v ZIR v skladu z njihovimi sposobnostmi in sredstvi za ZIR.

****

Muta

Poveljnik CZ Občine Muta lahko za vodenje posameznih intervencij za zaščito in reševanje določi vodjo intervencije.

**Poveljnik civilne zaščite Občine Muta je za svoje delo odgovoren županu.**

* **ŠTAB CZ OBČINE**
* nudi poveljniku CZ občine strokovno pomoč pri vodenju nalog ZRP,
* organiziranje in izvajanje reševalnih intervencij iz občinske pristojnosti,
* zagotavlja informacijsko podporo,
* zagotavlja logistično podporo ter
* opravljanje administrativnih in finančnih zadev.

**c. Javne službe za zaščito, reševanje in pomoč**

Prostovoljno gasilsko društvo Muta ter PGD Radlje ob Dravi (gasilska enota širšega pomena), ki so vključeni v akcijo zaščite, reševanja in pomoči ob večjih požarih, izvajajo:

* vodenje intervencije ob požaru,
* organizacijo in gašenje požarov,
* oceno situacije na terenu in svetovanje pri organizaciji gaženja požarov in
* druge naloge iz svoje pristojnosti.

**d. Javne službe**

**ZAVOD ZA GOZDOVE SLOVENIJE, OBMOČNA ENOTA MARIBOR, KRAJEVNA ENOTA MUTA:**

* opravlja javno gozdarsko službo v gozdovih in
* opravlja druge naloge iz svoje pristojnosti.

**ELEKTRO CELJE – OKOLICA:**

* vzpostavi takojšen nadzor nad okvaro elektro infrastrukture,
* sodeluje pri sanaciji oziroma odpravljanju posledic nesreče,
* intenzivira dobavo energije prednostnim uporabnikom,
* določi pogoje za postavitev el. infrastrukture do lokacij začasnih bivališč ter
* opravlja druge naloge iz svoje pristojnosti.

**CESTNO PODJETJE MARIBOR D. D., VZDRŽEVALNA BAZA OTIŠKI VRH:**

* odpravlja vzroke prometnih zastojev,
* izdelajo načrt prometne ureditve skupaj s PU Slovenj Gradec,
* zagotovijo tehnična sredstva za zaporo in opozorila,
* obveščajo o zaporah, omejitvah in drugih spremembah,
* organizirajo prednostno vzdrževanje evakuacijskih in intervencijskih poti,
* sodeluje pri organizaciji prevozov za potrebe človekoljubne in druge pomoči ter obnove na prizadetem območju,
* izvedejo sanacijo prometne infrastrukture na prizadetih in ogroženih območjih ter
* opravlja druge naloge iz svoje pristojnosti.

**POLICIJSKA POSTAJA RADLJE OB DRAVI, PISARNA MUTA:**

* varuje življenja, osebno varnost in premoženje ljudi na prizadetem območju,
* ureja promet v skladu z določenim prometnim režimom,
* vzdržuje javni red,
* v skladu z nastalimi razmerami preprečuje, odkriva in preiskuje kazniva dejanja in prekrške,
* sodeluje pri izvajanju humanitarnih, oskrbovalnih, izvidovalnih in drugih nalog ter

opravlja druge naloge iz svoje pristojnosti v skladu z zakonom o organizaciji in delovnem področju ministrstev.

## 7.2 Operativno vodenje

Ob požaru vodi intervencijo gašenja požarov, reševanja ljudi in premoženja poveljnik oz. vodja gasilske enote.

Najprej prevzame vodenje intervencije vodja gasilske enote, ki prvi prispe na kraj požara. Ko v intervenciji sodeluje več enot oziroma posameznih operativnih sestavov poveljnik gasilskega društva občine običajno prevzame vodenje intervencije od vodje enote. Le ta strokovno sodeluje s poveljnikom CZ Občine Muta.

Poveljnik gasilske zveze pa lahko prevzame vodenje intervencije, ko pri gašenju požara sodelujejo gasilske enote ali druge reševalne enote iz sosednjih občin.

Pri navedenih nalogah sodelujejo člani Štaba CZ Občine Muta in delavci Občine Muta.

Posledice nesreče je potrebno čim prej ustrezno dokumentirati.

|  |  |  |  |  |
| --- | --- | --- | --- | --- |
| **Zap. št.** | **UKREP** | **VODENJE** | **IZVAJANJE** | **DOKUMENT** |
| **1.** | **strokovni ogled ogroženega območja** | **poveljnik**  **CZ** | **Štab CZ občine** | **delovna karta** |
| **2.** | **evakuacija ljudi in premoženja iz ogroženih objektov** | **poveljnik**  **CZ** | **operativne gasilske enote,**  **poverjeniki CZ,**  **prebivalstvo** | **odločitev**  **poveljnika**  **CZ občine** |
| **3.** | **namestitev ljudi in premoženja** | **poveljnik**  **CZ** | **enote CZ** | **odločitev župana** |
| **4.** | **izvajanje zaščitnih ukrepov**  **(izvajanje posekov)** | **poveljnik**  **CZ** | **enote CZ** | **odločitev poveljnika CZ,** |
| **5.** | **obveščanje - opozarjanje** | **poveljnik**  **CZ** | **ReCO, poverjeniki CZ** | **odločitev poveljnika CZ** |
| **6.** | **sanacija poškodovanih objektov** | **poveljnik**  **CZ** | **gasilci** | **odločitev poveljnika CZ** |
| **7.** | **sanacija infrastrukturnih objektov** | **javna podjetja** | **javna komunalna podjetja** | **odločitev župana** |
| **8.** | **obveščanje nadrejenega štaba** | **poveljnik CZ** | **poveljnik CZ** | **pisna sporočila** |

## 7.3 Organizacija zvez

Pri neposrednem vodenju akcij zaščite, reševanja in pomoči se uporablja:

* sistem radijskih zvez zaščite in reševanja (ZA-RE) ter
* sistem osebnega pozivanja.

Sistem zvez ZA-RE se obvezno uporablja pri vodenju intervencij in drugih zaščitnih in reševalnih akcijah.

Telekomunikacijsko središče sistema je Regijski center za obveščanje Slovenj Gradec, do katerega se uporabniki povezujejo prek repetitorjev; za Občino Muta predvsem na kanalu 05 Kope, Rahtel, pogojno pa tudi 06 Plešivec. Vodja enote se mora pri prihodu na mesto intervencije prijaviti v ReCO. Prijavi se prek repetitorskega kanala (05 Rahtel), po prijavi pa ga ReCO preusmeri na matični simpleksni kanal za delo enote na terenu.

Občina Muta ima določena kanala 48 in 49. Uporabnik mora biti v stanju pripravljenosti na matičnem kanalu. Če opravi klic na nekem drugem kanalu, se mora po opravljenem klicu nemudoma vrniti na svoj matični kanal. Uporaba drugih kanalov brez utemeljenega razloga ni dovoljena. Ob koncu intervencije se poroča ReCO Slovenj Gradec (prek kanala 05 Kope, Rahtel).

Pri prenosu podatkov in komuniciranju se načeloma uporablja vsa razpoložljiva telekomunikacijska in informacijska infrastruktura, ki temelji na različnih medsebojno povezanih omrežjih. Prenos podatkov in komuniciranje med organi vodenja, reševalnimi službami in drugimi izvajalci zaščite, reševanja in pomoči poteka po:

* telefaksu,
* radijskih zvezah (ZA-RE),
* javnih telefonskih zvezah, ki so lahko analogne ali digitalne,
* brezžičnih telefonih (GSM),
* radijskih postajah radioamaterjev,
* preko kurirskega sistema (raznos pozivov) in
* internetu.

|  |  |
| --- | --- |
| P – 18  P – 19  D – 29 | Lokacije repetitorjev  Imenik uporabnikov telefonskih zvez  Navodilo za uporabo radijskih zvez v primeru naravnih in drugih nesreč |

# 

# 8 UKREPI IN NALOGE ZAŠČITE, REŠEVANJA IN POMOČI

## 8.1 Ukrepi zaščite in reševanja

### 8.1.1 Prostorski, gradbeni in drugi tehnični ukrepi

Upravljavci gozdov in zemljišč ter občina izvajamo naslednje ukrepe:

* graditev in vzdrževanje protipožarnih presekov, vodnih jarkov in drugih tehničnih objektov,
* vzdrževanje požarno varnostnih pasov med objekti in gozdom,
* urejanje vodnih zajetij ter
* organiziranje opazovanja in obveščanja o nevarnosti požarov.

Ko požar zajame oziroma ogroža območje, kjer potekajo daljnovodi obvestimo ReCO Slovenj Gradec, da le ta posreduje distributerju električne energije zahtevo vodje intervencije, po izklopu daljnovodov.

Ob požaru v naravnem okolju naloge zapore cest in zagotovitev obvozov izvedejo cestno podjetje oziroma službe. Policija izvaja nadzor in urejanje prometa na območju požara v naravnem okolju.

*Poveljnik CZ Občine Muta o izvedenem ukrepu obvesti Poveljnika CZ za Koroško.*

### 8.1.2 Evakuacija

Evakuacija ob požaru se izvaja le, če so zaradi požara ogrožena življenja in materialne dobrine.

Evakuacijo odredi župan. Če je nevarnost huda in neposredna, določi območje evakuacije vodja intervencije, v skladu z vrsto in obsegom nevarnosti. V primeru daljšega razvoja dogodkov, določi območje evakuacije poveljnik CZ Občine ali vodja intervencije.

Evakuacijska zbirališča in sprejemališča so namenjena le tistim prebivalcem, ki se po obvestilu za evakuacijo ne morejo umakniti sami, s svojimi ali javnimi prevoznimi sredstvi.

Če je nevarnost huda in neposredna, določi evakuacijska zbirališča in poskrbi za seznanitev evakuirancev, vodja intervencije glede na okoliščine. V primeru daljšega razvoja dogodkov, določi evakuacijska zbirališča poveljnik CZ Občine Muta in vodja intervencije in poskrbi za javno objavo.

Evakuacijo praviloma izvedejo evakuirani z lastnimi prevoznimi sredstvi. Po potrebi se organizirajo za ta namen avtobusni prevozi. Vozila za prevoz lahko v primeru hude neposredne nevarnosti zahteva vodja intervencije.

***Občina Muta oz. Štab CZ Občine Muta o evakuaciji prebivalstva, živali in materialnih dobrin poroča Poveljniku CZ za Koroško.***

|  |  |
| --- | --- |
| P – 24  P – 25  D – 41 | Pregled evakuacijskih vozil  Pregled evakuacijskih sprejemališč  Načrt evakuacije |

### 8.13 Zaščita kulturne dediščine

Priprave in ukrepe za zaščito kulture dediščine izvajajo lastniki in uporabniki oziroma upravljalci kulturne dediščine, organizacije za varstvo kulturne dediščine, občina in država. Pri izvajanju zaščite kulturne dediščine ob požarih po potrebi sodelujejo tudi ustrezne enote in službe Civilne zaščite, gasilske enote ter druge sile za zaščito, reševanje in pomoč.

V kolikor je prišlo do poškodb kulturne dediščine se enotam in službam za zaščito, reševanje in pomoč takoj po zaključku intervencije priključijo ustrezni strokovnjaki, oziroma komisije za varstvo kulturne dediščine.

Stavbno kulturno dediščino je treba čim prej zavarovati tudi pred vremenskimi vplivi, premično pa premestiti v ustrezne objekte, kjer se lahko izvedejo tudi najnujnejša restavratorska dela.

V Občini Muta so delno ogroženi evidentirani pomembnejši objekti kulturne dediščine v Podvelki, Breznu, Kapli, Ožbaltu in Lehnu.

|  |  |
| --- | --- |
| P – 45 | Pregled območij, objektov in predmetov kulturne dediščine |

## 8.2 Naloge zaščite, reševanja in pomoči

### 8.2.1 Gašenje in reševanje

Naloge gašenja in reševanja ob požarih se opravljajo v okviru javne gasilske službe.

Gasilske enote izvajajo:

* gašenje požarov in reševanje ob požarih in eksplozijah,
* požarno stražo,
* gasilsko stražo in
* preventivne naloge varstva pred požarom.

Gasilska straže se izvaja ob požaru, ko gasilci varujejo pogorišče pred ponovnim vžigom.

***O izvedenih nalogah vodja intervencije poroča poveljniku CZ Občine Muta, le ta pa potem obvesti poveljnika CZ za Koroško.***

|  |  |
| --- | --- |
| P – 21  P – 22  P – 23 | Pregled vozil in njihovih kapacitet v litrih po PGD  Pregled hidrantov in zajemališč požarne vode  Pregled avto cistern za prevoz pitne vode |

### 8.2.2 Nujna medicinska pomoč

Naloge prve medicinske pomoči se izvajajo v okviru javne zdravstvene službe. Osrednja enota za prvo medicinsko pomoč na območju Občine Muta je Zdravstveni dom Radlje ob Dravi, Zdravstvena postaja Muta, ki zagotavlja službo nujne medicinske pomoči. Nujno specialistično zdravstveno pomoč pa izvaja Splošna bolnišnica Slovenj Gradec. Naloge prve pomoči izvajajo tudi enote CZ.

Nujno medicinsko pomoč, za morebitne poškodbe (opekline, zadušitve, druge poškodbe) gasilcev, ki jih dobijo pri gašenju, zagotavlja intervencijska ekipa iz Zdravstvenega doma Radlje ob Dravi neposredno na območju, ki ga je zajel požar.

Manjše poškodbe si prebivalci oskrbijo v okviru osebne in vzajemne zaščite.

|  |  |
| --- | --- |
| P – 4  P – 34  P – 35  P – 36  D – 4 | Seznam pripadnikov ekipe za prvo pomoč  Pregled zdravstvenih domov  Pregled splošnih in specialnih bolnišnic  Seznam reševalnih vozil  Navodilo za dajanje prve pomoči |

### 8.2.3 Varstvo pred neeksplodiranimi ubojnimi sredstvi

Ob gašenju požara v naravi lahko gasilci naletijo oziroma posumijo o obstoju neeksplodiranih ubojnih sredstvih. V teh primerih vodja intervencije uskladi način gašenja s pristojnim strokovnjakom za NUS iz enote za varstvo pred NUS Zahodno štajerske.

Vodja intervencije sporoči ReCO Slovenj Gradec sum o obstoju NUS in zaprosi, da se preko ReCO Slovenj Gradec aktivira pristojna enota za varstvo pred NUS za Koroško.

|  |  |
| --- | --- |
| D – 9 | Navodilo - kako ravnamo, ko naletimo na NUS |

# 9 OSEBNA IN VZAJEMNA ZAŠČITA

Za organiziranje, razvijanje in usmerjanje osebne in vzajemne zaščite skrbi Občina Muta (strokovni delavec za zaščito in reševanje ob pomoči drugih služb).

Pripravijo tudi napotke in ukrepe, ki jih morajo izvesti ogroženi prebivalci za zavarovanje svojih življenj in imetja. Zelo pomembno je, da so prebivalci seznanjeni s postopki (kaj storiti pred požarom, med požarom in po požaru), ki jih morajo izvesti.

Informiranje občanov o potrebnih ukrepih ob požaru se izvaja prek lokalnih medijev, spletne strani Občine Muta in po potrebi prek letakov ali ustnega informiranja ogroženih.

Občani so dolžni spoštovati prepovedi kurjenja in sežiganja ob razglašeni ogroženosti naravnega okolja pred požari, ob požaru pa upoštevati napotke za občane in izvajati osnovne ukrepe varstva pred požarom po svojih močeh.

Fizično nepoškodovani in neprizadeti ljudje so ob požaru dolžni takoj pristopiti k zaščiti in reševanju po svojih močeh. Če ugotovijo, da sami tega ne zmorejo, morajo poiskati pomoč.

Pri organiziranem vključevanju občanov v izvajanje nalog ZRP, le ti upoštevajo navodila vodje intervencije in drugih vodstvenih organov ZRP. Opravljajo lahko le manj zahtevne in enostavne naloge ZRP.

|  |  |
| --- | --- |
| D – 16  D – 17  D – 18  D - 38  P – 39  D – 40 | Navodilo o ravnanju ob požaru na in v objektu  Navodilo o ravnanju ob požaru v naravi  Navodilo – kako se zaščitimo pred udarom strele  Program usposabljanja, urjenja in vaj  Navodilo za vodenje in vzdrževanje zbirke podatkov za izvajanje načrtov ZIR  Navodilo za vzdrževanje in razdelitev načrtov ZIR |

# 

# 10 RAZLAGA POJMOV IN OKRAJŠAV

## 10.1 Pomen pojmov

##### Evakuacija je organizirano gibanje ljudi na varno mesto ob požaru.

Eksplozija je zelo hitra reakcija oksidacije ali razpada, ki ima za posledico povišanje temperature ali tlaka oziroma obeh hkrati.

Nesreča je dogodek ali vrsta dogodkov povzročenih po nenadzorovanih naravnih in drugih silah, ki prizadenejo oziroma ogrozijo življenje ali zdravje ljudi, živali, ter premoženje, povzročijo škodo na kulturni dediščini in okolju v takem obsegu, da je za njihov nadzor in obvladovanje potrebno uporabiti posebne ukrepe, sile in sredstva.

Ogroženost je resnična ali občutna izpostavljenost ljudi, živali, premoženja kulturne dediščine in okolja nevarnostim naravnih in drugih nesreč.

Požar je proces hitrega gorenja, ki se nenadzorovano širi v prostoru in času. Za požar je značilno sproščanje toplote skupaj z dimom, strupenimi plini in plameni. Posledica zelo hitrega gorenja je lahko eksplozija.

Požarna ogroženost je potencialna nevarnost za izgubo življenja ali poškodbo oziroma materialno škodo ob požaru.

Zaščita obsega organizacijske, tehnične in druge ukrepe ter uporabo tehničnih in drugih sredstev za neposredno osebno in skupinsko zaščito ljudi, živali, premoženja, kulturne dediščine, ter okolja pred posledicami naravne ali druge nesreče.

## 10.2 Razlaga okrajšav

CZ Civilna zaščita

ECZ-5 Mobilizacijski poziv

GZ Gasilska zveza

JGS Javna gasilska služba

NUS Neeksplodirana ubojna sredstva

PGD Prostovoljno gasilsko društvo

ReCO Regijski center za obveščanje

RS Republika Slovenija

ZA-RE Radijske zveze v sistemu zaščite in reševanja

ZIR Zaščita in reševanje

ZJF Zakon o javnih financah

ZRP Zaščita, reševanje in pomoč

ZVNDN Zakon o varstvu pred naravnimi in drugimi nesrečami

# 11 SEZNAM PRILOG IN DODATKOV

## 11.1 Priloge

|  |  |
| --- | --- |
| **PRILOGA** | **VSEBINA-PODATKI** |
| 1. | Seznam zaposlenih |
| 2. | Seznam članov štaba CZ |
| 3. | Seznam poverjenikov CZ in njihovih namestnikov |
| 4. | Seznam pripadnikov ekipe za prvo pomoč |
| 5. | Seznam pripadnikov službe za podporo |
| 6. | Seznam pripadnikov logističnega centra |
| 7. | Seznam odgovornih oseb v občini |
| 9. | Pregled podjetij in zavodov |
| 10. | Seznam oseb, ki se jih obvešča ob izrednih dogodkih |
| 11. | Pregled zbirališč ob aktiviranju enot in sil ZIR |
| 13. | Seznam članov operativne enote PGD |
| 14. | Seznam članov PGD |
| 16. | Pregled materialno tehničnih sredstev |
| 18. | Lokacije repetitorjev |
| 19. | Imenik uporabnikov telefonskih zvez |
| 20. | Pregled gasilskih enot |
| 21. | Pregled vozil in njihovih kapacitet v litrih po PGD |
| 22. | Pregled hidrantov in zajemališč požarne vode |
| 23. | Pregled avto cisterne za prevoz pitne vode |
| 24. | Pregled evakuacijskih vozil |
| 25. | Pregled evakuacijskih sprejemališč |
| 34. | Pregled zdravstvenih domov |
| 35. | Pregled splošnih in specialnih bolnišnic |
| 36. | Seznam reševalnih vozil |
| 43. | Seznam sredstev javnega obveščanja |
| 45. | Pregled območij, objektov in predmetov kulturne dediščine |

## 11.2 Dodatki

|  |  |
| --- | --- |
| **DODATEK** | **VSEBINA-PODATKI** |
| 3. | Načrt dejavnosti Občine Muta ob naravnih in drugih nesrečah |
| 4. | Navodilo za dajanje prve pomoči |
| 9. | Navodilo – kako ravnamo, ko naletimo na NUS |
| 16. | Navodilo o ravnanju ob požaru na in v objektu |
| 17. | Navodilo o ravnanju ob požaru v naravi |
| 18. | Navodilo – kako se zaščitimo pred udarom strele |
| 29. | Navodilo za uporabo radijskih zvez v primeru naravnih in drugih nesreč |
| 30. | Sistem javnega alarmiranja |
| 31. | Navodilo za obveščanje javnosti |
| 37. | Načrtovana finančna sredstva za izvajanje načrta |
| 38. | Program usposabljanja, urjenja in vaj |
| 39. | Navodilo za vodenje in vzdrževanje zbirke podatkov za izvajanje načrtov ZIR |
| 40. | Navodilo za vzdrževanje in razdelitev načrtov ZIR |
| 41. | Načrt evakuacije |